recursal/SuperWikiNEXT-32B huggingface dataset:
**DigitalGlobe** on yhdysvaltalainen satelliittikaukokartoituskuvien myyjä. Sen toimipaikka on Longmontissa Coloradossa. Yhtiössä oli vuonna 2006 kaikkiaan 350 työntekijää. Yhtiön toimitusjohtaja on avaruusalalle poikkeuksellisesti nainen, Jill Smith.

Yhtiö perustettiin vuonna 1992 *Earth Imaging and Information Company* -nimisenä. Sen alkua tuki Land Remote Sensing Policy Act -laki, joka pyrki kaukokartoituskuva-aineistojen kaupallistamiseen.

QuickBird 2-kaukokartoitussatelliitti alkoi 18. lokakuuta 2001 kerätä uutta valokuva-aineistoa. Google Earth käyttää DigitalGloben materiaalia. Yhdysvaltojen terrorisminvastainen sota johti vuodesta 2002 alkaen siihen, että DigitalGloben kaltaisten yritysten saamat Yhdysvaltain liittovaltion laitosten tekemät kuvatilaukset kasvoivat rajusti.

Yhtiön satelliitit
------------------

### Early Bird 1

Early Bird 1 kuului yhtiön edeltäjäyhtiölle, Earth Watch Inc.'lle. Se laukaistiin avaruuteen 24. joulukuuta 1997 Venäjältä Svobodnyn kosmodromilta Start-1-raketilla. Satelliitissa on kolmen metrin resoluution omaava pankromaattinen kamera ja multispektraalinen kamera, jonka resoluutio oli 15 metriä.

### QuickBird

QuickBird laukaistiin 18. lokakuuta 2001 ja on ollut pitkään DigitalGloben pääkamera avaruudessa. Sen rakensivat Ball Aerospace (kamera) ja Orbital Sciences Corporation (satelliitti). Se laukaistiin Yhdysvalloista Delta II -raketilla. Se lentää 450 km:n korkeudella aurinkosynkroonisella radalla. Se korvasi toimintansa lopettaneen QuickBird-1-satelliitin. Sen pankromaattisen kameran resoluutio on 60 cm ja multispektraalisen kameran resoluutio on 2,4 metriä.

### WorldView-1

Ball Aerospace rakensi WorldView-1:n. Satelliitti laukaistiin 18. syyskuuta 2007 Vandenberg Air Force Base -tukikohdasta Delta II -kantoraketilla. Yhdysvaltain sotilastiedusteluun liittyvä National Geospatial-Intelligence Agency on kuvamateriaalin pääasiallinen ostaja. Satelliitin pankromaattisen kameran resoluutio on 50 cm.

### WorldView-2

Ball Aerospace rakensi myös WorldView-2-satelliitin, joka laukaistiin 9. lokakuuta 2009. Boeing laukaisi satelliitin avaruuteen. Pankromaattisen kameran resoluutio on 46 cm ja monivärikameran resoluutio on 1,84 m.

### WorldView-3

Yhtiö tilasi elokuun lopussa 2010 hintaan 307 miljoonan dollaria Ball Aerospace- ja ITT Industries -yhtiöiltä WorldView-3-satelliitin. Se laukaistiin vuoden 2014 puolivälissä.

Lähteet
-------

1. ↑
2. ↑  
 DigitalGlobe announces Ball building WorldView 2 satellite, Spaceflight Now, 2.2.2007.
3. ↑  
 A Satellite's First Breath O'Reilly Media
4. ↑   Boeing Selected to Co-Develop and Launch Next DigitalGlobe Imaging Satellite, 2004
5. ↑   Delta II Worldview-2 mission booklet
6. ↑   (Arkistoitu – Internet Archive)
7. ↑

Aiheesta muualla
----------------

* DigitalGlobe (Arkistoitu – Internet Archive)
Lentotukialus HMS Victorious.
**896 Naval Air Squadron** (**896 NAS**) oli Britannian Kuninkaallisen laivaston ilmavoimien lentolaivue.

Palvelus
--------

Laivue koottiin 15. elokuuta 1942 RNAS Strettonissa, jonka jälkeen se siirrettiin *RMS Queen Maryllä* Yhdysvaltoihin. Se perustettiin 15. syyskuuta virallisesti Norfolkissa, Virginiassa kalustonaan kuusi Martlet IV -konetta. Laivue liitettiin helmikuussa 1943 *HMS Victoriousille*, jonka mukana se matkasi Panaman kanavan kautta Tyynellemerelle Yhdysvaltain laivaston tueksi. Laivue tuki Yhdysvaltain merijalkaväen maihinnousuja keskisten Salomonien alueella.

Palattuaan syyskuussa kotimaahan laivue varustettiin kymmenellä Wildcat V:llä, minkä jälkeen se liitettiin marraskuussa 7. Laivastonhävittäjälennostoon. Se siirrettiin helmikuussa 1944 *HMS Pursuerille* suojaamaan Gibraltarille matkaavia saattueita. Laivue osallistui huhtikuussa iskuun Norjan vuonoissa piileksivää Saksan laivaston taistelulaivaa *Tirpitziä* vastaan. Laivue lakkautettiin 12. kesäkuuta *HMS Pursuerilla* liittämällä 881 laivueeseen.

Muodostettavan laivueen henkilöstö kuormattiin 5. marraskuuta 1944 Liverpoolissa joukkojenkuljetusalukseen, joka saapui 5. tammikuuta 1945 Kapkaupunkiin Wingfieldiin. Neljä päivää myöhemmin laivue perustettiin uudelleen, ja sen kalustona oli 24 Hellcat FB.II konetta. Laivue siirrettiin *HMS Ameerille*, jonka mukana se siirtyi huhtikuussa Ceylonille. Heinäkuussa laivue oli mukana Nikobaarien alueen maihinnousuissa, joissa se suojasi laivastoa ja rynnäköi maakohteisiin. Nikobaareilta se siirrettiin *HMS Empressille* suojaamaan miinanraivausta Phuketin alueella. Japanin antauduttua laivue suojasi syyskuun alussa Malesian uudelleen miehitystä, minkä jälkeen se palasi aluksensa kannella kotimaahan. Britteinsaarille saavuttuaan laivue lakkautettiin 19. joulukuuta.

Laivueen tunnus otettiin uudelleen käyttöön, kun *HMS Hermekseltä* siirretyt kaksi 819 laivueen ja kolme 826 laivueen Sea King HAS.2 helikopteria muodostivat 1. syyskuuta 1978 De Kooyn laivastotukikohdassa Alankomaiden laivastolle lainatun harjoituksessa Northern Wedding käytettävän laivueen. Helkopterit palasivat kuukauden lopulla laivueisiinsa, jolloin tilapäislaivue lakkasi olemasta.

Lähteet
-------

* Finnis Bill: *The History of the Fleet Air Arm from Kites to Carriers*. Shrewsbury: Airlife Publishing Ltd, 2000. ISBN 1-84037-182-X. (englanniksi)
* Wragg David: *Fleet Air Arm Handbook 1939-1945*. Gloucestershire: Sutton Publishing Ltd, 2001. ISBN 0-7509-3430-1. (englanniksi)
* Jackson A J: *Blackburn Aircraft since 1909*. England: Funk & Wagnalls, 1968. (englanniksi)
* Taylor H A: *Fairey Aircraft since 1915*. England: Naval Institute Press, 1988. ISBN 0-87021-208-7. (englanniksi)
* Kay Anthony L & Smith J R: *German Aircraft of the Second World War*. Lontoo: Putnam, 2002. ISBN 0-85177-920-4. (englanniksi)
* Polmar Norman: *Aircraft Carriers - A History of Carrier Aviation and its Influence on World Events Vol. 1, 1909-1945*. Dulles, Virginia: Potomac Bools Inc, 2006. ISBN 1-57488-663-0. (englanniksi)

### Viitteet

1. ↑  Wragg s. 187
2. 1 2 3 4  Sturtivant, Ray & Ballance, Theo s. 330
Digitaalisella kuvanveistolla luotu hahmo.
**Digitaalinen kuvanveisto** (myös *3D-veisto*) on kolmiulotteisen mallinnuksen menetelmä, joka vastaa läheisemmin perinteistä kuvanveistoa mutta digitaalisilla työkaluilla (tietokoneella). Digitaaliset työkalut toimivat lähemmin kuten savenveistossa käytetään ja niillä voidaan tehdä toimintoja, jota 3D-mallinnusohjelmilla ei voida tehdä.

Käyttökohteina ovat muun muassa videopelit, elokuvat ja televisio-ohjelmat joissa tuloksia käytetään animaatioissa ja visuaalisissa tehosteissa. Menetelmä soveltuu fotorealistiseen tulokseen pyrkimykseen ja hahmosuunnitteluun sekä animointiin. Digitaalisen kuvanveiston ohjelmistot käyttävät orgaanisempaa lähestymistapaa mallin luomiseen kuin kolmiulotteisen mallinnuksen ohjelmat, jotka on sovellettu enemmän teknisiin projekteihin, joissa tarvitaan tarkkoja työkaluja. Kuvanveiston ohjelmia ei koskaan käytetä mekaanisen suunnittelun projekteihin.

Esimerkkejä ohjelmista:

* ZBrush
* 3D Coat
* Cinema 4D
* Mudbox

Lähteet
-------

1. 1 2 3 4 5 6 7  Lucie Gaget: All you need to know about digital sculpting *sculpteo.com*.  12.6.2019. Viitattu 31.12.2020. (englanniksi)
**Bernt Hermann Carsten Starckjohann** (10. kesäkuuta 1923 Viipuri – 13. heinäkuuta 1997 Lahti) oli suomalainen yritysjohtaja, joka sai kauppaneuvoksen arvonimen.

Starckjohannin vanhemmat olivat johtaja Hermann Heinrich Starckjohann ja Eleonore Johanna Auguste Nerst ja puoliso pianisti Sirkka-Liisa Hyvärinen. Starckjohann tuli ylioppilaaksi Lahden lyseosta 1945 ja suoritti tutkinnon Suomen Liikemiesten Kauppaopistossa 1946. Hän oli Oy Starckjohann & Co Ab:n eri tehtävissä 1947–1952, johtokunnan jäsen 1952–1981, varapuheenjohtaja 1973–1975 ja päätoiminen puheenjohtaja 1975–1981, Oy Telko Ab:n hallituksen puheenjohtaja 1978–1981 ja Starckjohann-Telko Oy:n, vuodesta 1990 Starckjohann Oy, hallituksen päätoiminen puheenjohtaja 1981–1988, puheenjohtaja 1988–1990 ja jäsen 1990–1994. Starckjohannilla oli myös useita liike-elämän ja muita luottamustehtäviä. Ruotsin varakonsuli Lahdessa hän oli 1970–1989. Molempiin sotiin osallistunut Starckjohann oli sotilasarvoltaan reservin majuri. Hän sai kauppaneuvoksen arvonimen 1979.

Lähteet
-------

1. 1 2  Karonen, Petri: Kauppaneuvos Bernt Starckjohann (1923–1997). *Suomen talouselämän vaikuttajat* -verkkojulkaisu (maksullinen). 14.3.2017. Suomalaisen Kirjallisuuden Seura. Viitattu 29.11.2022.
2. 1 2  Bernt Starckjohannn *Biografiasampo*. Viitattu 29.11.2022.
3. ↑  Ihmiset. Kuolleet. Kauppaneuvos Bernt Starckjohann. (Tilaajille) *Helsingin Sanomat*.  20.7.1997. Viitattu 29.11.2022.
**Avainkokemus** on nuoren sukupolven yhteinen kokemus, joka sitoo sukupolven yhteen. Kokemus vaikuttaa sen kokeneiden koko elämään. Käsite levisi sosiologiseen sanastoon, kun saksalainen Karl Mannheim käytti sitä artikkelissa "*Das Problem der Generationen*" (1928). Hän analysoi sen avulla modernissa yhteiskunnassa esiintyviä eri sukupolvien erilaisia ajattelutapoja, esimerkiksi ensimmäisen maailmansodan taisteluihin osallistuneiden yhteistä kokemusta. 

Mannheimin mukaan ryhmän sitoo yhteen sama ikä, yhteinen leimaava avainkokemus ja jaettu tietoisuus yhteenkuuluvuudesta. Tällaiseen kollektiiviseen nuoruuden avainkokemukseen ovat erityisen otollisessa ikävaiheessa Mannheimin mukaan noin 17–25-vuotiaat. Kaikilla sukupolvilla ei kuitenkaan ole avainkokemuksia eivätkä kaikki aikalaiset omaa samoja kokemuksia tai ymmärrä toisiaan. Suomessa esimerkkinä avainkokemuksesta pidetään Vanhan valtausta 1968, johon osallistuneet ovat monin tavoin elämänsä aikana olleet mukana valtauksen teemojen toteuttamisessa. Tutkija Matti Virtanen (2001) on kehittänyt aihepiirin käsitteille suomennokset *samanikäisten ikäpolvi* (saks. *Generationslagerung*), kokemuksellinen *sukupolvi* (saks. *Generationszusammenhang* tai saks. *Generationseinheit*) ja *mobilisoitunut sukupolvi (fraktio)*. Virtanen näkee, että erityisesti 16–17-vuotiaat ovat alttiita sukupolvensa avainkokemukselle.

Katso myös
----------

* Sukupolvi
* Sosialisaatio

Lähteet
-------

1. ↑  Anttila, Anu-Hanna: Ohipuhuminen sukupolvien välisenä kysymyksenä (ISBN 978-952-245-330-3) *Nuorten elinolot -vuosikirja 2010*. THL.  Arkistoitu 31.3.2013. Viitattu 3.6.2013.
2. ↑  Roos, J. P.: Laajat ja suppeat sukupolvet Karisto. Viitattu 3.6.2013.
TiVo-laitteen takaosa.
**Digitaalinen mediatallennin** (engl. *Digital video recorder*, DVR) on elektroninen laite, joka tallentaa digitaalista videota massamuistille kuten kiintolevylle tai muistikortille.

Laitteita käytetään viihteen ja esimerkiksi valvontakameroiden kuvan tallentamiseen.

Laitteet voivat sisältää televisioantenni-, kaapeli- tai satelliittivastaanottimen ja ne käyttävät usein MPEG-2 -pakkausta tallentamiseen. Ensimmäiset laitteet esiteltiin
Consumer Electronics Showssa vuonna 1999: laitteet olivat ReplayTV ja TiVo, joista ensimmäinen palkittiin messujen parhaana mutta jälkimmäinen menestyi paremmin kaupallisesti.

Lähteet
-------

1. ↑  Kane Fulton: Best DVR for CCTV in 2019: top digital video recorders for security cameras *techradar.com*. Viitattu 10.10.2019. (englanniksi)
2. 1 2  The Technology – Internet Archive

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Digital video recorder
Dimon vuonna 2013.
**Jamie Dimon** (s. 13. maaliskuuta 1956) on yhdysvaltalainen yritysjohtaja, joka toimii JPMorgan Chasen toimitusjohtajana ja hallituksen puheenjohtajana.

Elämä
-----

Dimon on kreikkalaista sukujuurta.

Ura
---

Vuonna 2006 ollessaan JPMorgan Chasen johtaja, hän myi 12 miljardin Yhdysvaltain dollarin arvosta subprime-asuntoluottoja pois pankin omistuksesta. Tämä suojasi pankkia subprime-luottoihin liittyneiltä ongelmilta pian sen jälkeen.

Näkemyksiä
----------

Huhtikuussa 2019 Dimon puolusti kapitalismia.

Yksityiselämä
-------------

Dimon on naimisissa Judith Kentin kanssa. Dimonilla diagnosoitiin kurkkusyöpä vuonna 2014. Forbes-lehti on arvioinut Dimonin omaisuudeksi 1,3 miljardia Yhdysvaltain dollaria.

Lähteet
-------

1. 1 2 3
2. ↑

Aiheesta muualla
----------------

* Forbes: Jamie Dimon (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**Jamie Anderson** (s. 13. syyskuuta 1990 South Lake Tahoe) on yhdysvaltalainen lumilautailija, joka kilpailee enimmäkseen slopestylessa. Vuonna 2014 hän voitti ensimmäistä kertaa olympialajina järjestetyn slopestylen kultaa Sotšin olympialaisissa. Hän voitti samassa lajissa kultaa myös Pyeongchangissa 2018. Hän saavutti vuoden 2018 olympialaisissa lisäksi hopeaa Big Airissa. 

Anderson on saavuttunut MM-kilpailujen slopestylessa hopeaa 2021 ja pronssia 2019 sekä sijoittunut Big Airissa seitsemänneksi 2021.

Lumilautailun maailmancupissa Anderson kilpaili ensimmäisen kerran Cardronassa elokuussa 2009 sijoittuen half-pipessa 13:nneksi. Ensimmäisen voittonsa hän saavutti toisessa maailmancupin osakilpailussaan, Copper Mountainin slopestylekilpailussa tammikuussa 2013. Toisen voittonsa hän saavutti Cardronassa elokuussa 2013. Hän on voittanut kaikkiaan 11 maailmancupin osakilpailua sekä sijoittunut kerran toiseksi ja kolmanneksi. Hän voitti slopestylen maailmancupin kokonaiskilpailun kausilla 2015–2016 ja 2016–2017 sekä sijoittui toiseksi kaudella 2012–2013. Big Airin cupin hän voitti kaudella 2015–2016.

Anderson on saavuttanut X Gamesien slopestylessa kultaa 2007, 2008, 2012, 2013, 2018, 2020 ja 2021, hopeaa 2010, 2013, 2014, 2015, 2016, kahdesti 2017 ja kerran 2022 sekä pronssia 2006 ja 2011. Big Airissa hän on saanut kultaa 2021, hopeaa 2022 sekä pronssia 2018 ja 2019

Lähteet
-------

1. 1 2  Jamie Anderson *sochi2014.com*.  Arkistoitu 19.3.2014. Viitattu 9.2.2014. (englanniksi)
2. 1 2 3  Jamie Anderson Kansainvälinen hiihtoliitto (FIS).  (englanniksi)
3. ↑  Enni Rukajärvi voitti olympiapronssia! *yle.fi*. Viitattu 12.2.2018.
4. ↑  X Games Competition History *xgames.com*.  Arkistoitu 8.12.2018. Viitattu 5.2.2022. (englanniksi)

Aiheesta muualla
----------------

* Jamie Andersonin kotisivut
**Shrek** on samannimisessä elokuvasarjassa esiintyvä jätti, jonka loi William Steig. Hänen ensiesiintymisensä tapahtui kuitenkin kirjassa nimeltä *Shrek!*, johon elokuvasarjakin perustuu. Elokuvissa sekä useissa muissa spin-offeissa häntä ääninäytteli Mike Myers ja muissa spin-offeissa häntä ääninäytteli Michael Gough.

Esiintymiset
------------

### Varsinainen elokuvasarja

#### Shrek

*Pääartikkeli: Shrek*
Elokuvassa *Shrek* Shrek nauttii yksinäisyydestään kotonaan suolla. Rauhaisa elo keskeytyy, kun useat satuhahmot joutuvat pakenemaan suolle lordi Farquaadin takia. Shrek lähtee Aasin kanssa tapaamaan lordia, joka suostuu siirrättämään satuhahmot, jos Shrek kävisi pelastamassa hänelle prinsessa Fionan, jolloin lordista tulisi oikea kuningas. Shrek lähtee ja onnistuu pelastamaan Fionan.

#### Shrek 2

*Pääartikkeli: Shrek 2*
Elokuvassa *Shrek 2* Hyvä haltijatar yrittää saada poikansa prinssi Uljaan naimisiin prinsessa Fionan kanssa kiristämällä tämän isää kuningas Haroldia. Shrek myös tuntee, että Fiona ei ole onnellinen hänen kanssaan, ja yrittää keksiä tavan saada tämän onnelliseksi.

#### Shrek 3

*Pääartikkeli: Shrek kolmas*
Elokuvassa *Shrek kolmas* Shrek on kuningas Haroldin kuoltua etsimässä valtakunnalle uutta kuningasta, koska hän ei halua olla sellainen, koska jätti ei olisi hyvä kuningas. Samalla Hyvän Haltijattaren poika prinssi Uljas hyökkää muiden satupahisten kanssa ja valtaavat valtakunnan. He myös pidättävät Fionan sekä hänen kanssaan hänen raskauttaan juhlivat kuningatar Lillianin, Tuhkimon, Lumikin, prinsessa Ruususen, Tähkäpään ja toisen Tuhkimon sisarpuolista. He pakenevat Lillianin avulla, ja ryhtyvät vastarintaan.

#### Shrek ja ikuinen onni

*Pääartikkeli: Shrek ja ikuinen onni*
Elokuvassa *Shrek ja ikuinen onni* Shrek on kyllästynyt elämäänsä, ja Tittelintuure huijaa Shrekin allekirjoittamaan sopimuksen, jossa perutaan Shrekin Fionan pelastaminen. Seuraukset eivät kuitenkaan ole hyvät, ja Shrekin pitää saada Fionalta suudelma, jotta sopimus mitätöityisi.

Lähteet
-------

1. ↑  Adamson, Andrew & Jenson, Vicky: *Shrek*. 2001.
2. ↑  Adamson, Andrew & Asbury, Kelly: *Shrek 2*. 2004.
3. ↑  Miller, Chris: *Shrek kolmas*  (*Shrek the Third*). 2007.
4. ↑  Mitchell, Mike: *Shrek ja ikuinen onni*  (*Shrek Forever After*). 2010.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Shrek |
| --- |
|  |
| **Elokuvat** | 

|  |  |
| --- | --- |
| **Pääsarja** | 
* *Shrek*
* *Shrek 2*
* *Shrek kolmas*
* *Shrek ja ikuinen onni*

 |
|  |
| **Spin-offit** | 
* *Shrek 3-D*
* *Shrekin vihreä joulu*

 |

 |
|  |
| **Hahmot** | 
* Shrek
* Aasi
* Prinsessa Fiona
* Saapasjalkakissa
* Lordi Farquaad
* Hyvä haltijatar

 |

 |
**Aviopetos** on rikos, jossa henkilö erehdyttää toisen kanssaan avioliittoon ilmoittamalla nimensä tai säätynsä väärin tai jättämällä kertomatta avioesteestä. Teosta on säädetty rangaistus Suomen rikoslain 18 luvun 1 pykälässä. Rangaistuksena on sakko tai korkeintaan vuosi vankeutta. Aviopetoksena pidetään jo sitä, jos petollisesti viettelee toisen kihlautumaan kanssaan. Ankarimmin eli 6–24 kuukauden vankeudella rangaistaan, jos on tapahtunut vihkiminen tai sukupuoliyhteys henkilöiden välillä. Erittäin raskauttavassa tapauksessa on rangaistus enintään neljä vuotta vankeutta.

Virallinen syyttäjä ei voi nostaa syytettä aviopetoksesta, vaan asianomistajan tulee ilmoittaa rikos syytteeseen pantavaksi. Vuoteen 1987 aviopetos oli avioeroperuste ja avioliiton peruutumisperuste. Koska nykyinen lainsäädäntö ei edellytä avioerolta erityisiä perusteita, ei aviopetoksella ole enää varsinaista oikeudellista merkitystä, vaikka rikoslaissa onkin sitä koskeva oikeussäännös.

Lähteet
-------

1. ↑  *Uusi tietosanakirja,* Tietosanakirja oy 1960–1966, hakusana aviopetos.
2. 1 2  Rikoslain 18 luvun 1 §
3. ↑  *Suomalainen tietosanakirja,* Weilin+Göös 1989–1993, ISBN 951-35-4644-6, hakusana aviopetos.
4. ↑  Avioliittolain (234/1929) avioliiton purkamista koskeva III osa kumottiin lailla avioliittolain muuttamisesta (411/1987), joka tuli voimaan vuoden 1988 alussa.
Thessalonikissa lyötyjä elektrumkolikoita vuosilta 1081–1082
Elektrumia kvartsissa, löydetty Coloradosta
**Elektrum** on kullan ja hopean metalliseos, jonka hopeapitoisuus on 20–35 prosenttia. Luonnossa esiintyvässä elektrumissa esiintyy yleensä myös kuparia, rautaa, palladiumia, vismuttia ja joskus joitain muitakin metalleja. Elektrumin väri vaihtelee sen hopeapitoisuudesta riippuen valkokultaisesta messinkiseen.

Elektrumista tehtiin varhaisimmat tunnetut läntisen maailman kolikot. Metalliseoksen tärkein lähde muinaisina aikoina oli Lyydia, jossa sitä löytyi Paktolusjoelta.

Nimi on yleisessä käytössä, mutta virallisesti elektrumia ei ole hyväksytty omaksi mineraalilajikseen.

Katso myös
----------

* Viherkulta

Lähteet
-------

1. 1 2  Metallisen luonnonkullan kemiallisesta koostumuksesta, s. 2, 6, 8, haettu 31.3.2018
2. 1 2  Electrum *Encyclopaedia Britannica*. Viitattu 31.3.2018.

Aiheesta muualla
----------------

* Kuvia tai muita tiedostoja aiheesta **Elektrum** Wikimedia Commonsissa
Elektroskoopin rakenne
Yksinkertainen elektroskooppi
**Elektroskooppi** on yksinkertainen laite, jolla voi havainnollistaa sähkövarausta. Siitä on aikojen kuluessa esitetty monenlaisia toteutuksia, joiden periaate on kuitenkin sama.

Yksinkertainen elektroskooppi koostuu lasipullosta, jonka eristemateriaalista valmistetun kansiosan läpi viedään sähköjohde, joka haarautuu alaosaltaan kahdeksi ohueksi liuskaksi. Kansiosan läpi viedyn johteen yläosa päättyy yleensä metallipalloon, jolla estetään varauksen nopea purkautuminen ympäröivään ilmaan.

Sähköfysiikan Coulombin lain mukaan samanmerkkinen nettovaraus kahdessa kappaleessa saa kappaleet hylkimään toisiaan. Keskenään erimerkkiset nettovaraukset taas aiheuttavat kappaleiden välille vetovoiman. Vietäessä sähköisesti positiivisesti varautunut kappale lähelle metallitangon yläpäätä se vetää tangon negatiivisesti varautuneita elektroneja puoleensa, jolloin tangon yläpäähän kertyy negatiivinen nettovaraus. Negatiivisesti varautuneen kappaleen tapauksessa tilanne on päinvastainen ja elektroneja pakenee tangon alapäähän.

Kun hankaussähköllä varattu lasitanko tai muu esine viedään kosketuksiin kyseisen metallipallon kanssa, järjestyy tangon elektroninen varaus siten, että toiseen päähän kulkeutuu negatiivinen ja toiseen päähän positiivinen nettovaraus. Koska tangon alempi pää haarautuu kahdeksi liuskaksi, saa niiden keskenään samanmerkkinen varaus liuskat hylkimään toisiaan. Varauksen purkautumisen kesto riippuu muun muassa ilman kosteudesta, lasin eristävyydestä ja tangon ylemmän pään pallon sileydestä. Yleensä pienikin varaus pitää ohuet liuskat vaakasuorassa asennossa useista minuuteista aina tunteihin saakka.

Lähteet
-------

1. ↑  Wiio, O.A, Somerikko, U.V: *Nuorten radiokirja*, s. 15. Helsinki: Tekniikan Maailma, 1963.

Aiheesta muualla
----------------

* Ilmari Jäämaa: *Nuorten kokeilijain ja keksijäin kirja*, 12. painos, WSOY, Porvoo 1950, s. 170.
**Lahden Ratsastajat ry** on vuonna 1939 perustettu ratsastusseura. Seura perustettiin Hennalassa Lahdessa vuonna 1939 juuri ennen talvisodan alkua sotaväessä annetun ratsuväen koulutuksen innoittamana. Alkanut sota katkaisi toiminnan heti alkuunsa mutta vähitellen seuran toiminta aktivoitui jälleen 1950- ja 1960-lukujen taitteessa. Vuonna 1969 Lahden Ratsastajat ry sai käyttöönsä alueen alun perin Nastolaan kuuluneen Takkulan tilan maista. Tilalla sijaitsee edelleen alkuperäinen kerhorakennuksena toimiva päätalo sekä entisestä sikalasta remontoitu tallirakennus. Tämän yhä käytössä olevan tallin lisäksi seuralla on käytössään kaksi muuta vakituisessa käytössä olevaa tallirakennusta sekä kilpailukäyttöön tarkoitetut kesätallit. Vuonna 2003 seura rakensi alueelle uuden maneesin sekä varastorakennuksen.

Jäsenistö ja kilpailutoiminta
-----------------------------

Seuraan on kuulunut 2000-luvun alkupuolella vuositasolla noin 300–350 jäsentä ja seura on vuosittain järjestänyt ratsastuskilpailuja este- ja kouluratsastuksessa seura-, alue- ja kansallisella tasolla. Vuonna 2013 järjestettiin ensimmäiset kansalliset kilpailut vikellyksessä. Näiden lajien ohella seurassa on kilpailtu valjakkoajossa.

Ratsastuskoulu
--------------

Ratsastuskoulutoiminta on yli 70 vuoden historian aikana ollut joko yrittäjävetoista tai seuran omaa toimintaa. Vuoden 2013 maaliskuun alussa seura käynnisti jälleen oman ratsastuskoulun, kun vuodesta 2000 alkaen toimintaa pyörittänyt yritys lopetti toimintansa. Vuoden 2013 aikana tallirakennuksia on remontoitu vastaamaan vuoden 2014 alusta voimaan tulevia säädöksiä karsinoiden koosta.

Lähteet
-------

1. ↑
2. ↑

Aiheesta muualla
----------------

* 
* (Arkistoitu – Internet Archive)
**Donald O’Riley "Don" Quarrie** (s. 25. helmikuuta 1951 Kingston, Jamaika) on jamaikalainen pikajuoksija. Hänen urheilu-uransa menestyksekkäimmät vuodet ajoittuivat 1970-luvulle, jolloin hän oli maailman huipulla.

Quarrie valittiin Jamaikan sadan metrin joukkueeseen jo vuoden 1968 Meksikon olympialaisiin, mutta hän loukkaantui harjoituksissa eikä voinut osallistua. Seuraavana vuonna hän sai stipendin Nebraskan yliopistoon, missä hän jatkoi juoksuharjoitteluaan. Vuoden 1970 Kansainyhteisön kisoissa hän voitti kultaa sekä sadan että kahdensadan metrin matkoilla ja Jamaikan pikaviestijoukkueessa. Quarrie voitti 100 ja 200 metriä myös seuraavana vuonna Pan-Amerikan kisoissa. Hänen 200 metrillä käsiajanotolla saavuttama aikansa 19,8 s sivusi silloista Tommie Smithin maailmanennätystä. 

Quarrie lähti yhtenä suurimmista ennakkosuosikeista vuoden 1972 Münchenin olympialaisiin. Hän kilpaili 200 metrillä, mutta reväytti lihaksensa välieräjuoksussa. Vuonna 1974 hän uusi 100 ja 200 metrin voittonsa Kansainyhteisön kisoissa Christchurchissa ja sivusi jälleen kahdellasadalla metrillä silloista maailmanennätystä käsiajanotolla otetulla ajallaan 19,8 s. Vuonna 1976 hän sivusi sadan metrin maailmanennätystä käsiajalla 9,9 s. Samana vuonna hän kilpaili Montrealin olympialaisissa, missä hän johti sadan metrin loppukilpailua pitkän aikaa, mutta jäi hopealle Hasely Crawfordin ohitettua hänet. 200 metrillä hän sen sijaan saavutti kultamitalin ajalla 20,23 s. 

Vuonna 1978 Quarrie voitti Kansainyhteisön kisoissa kolmannen kerran peräkkäin sadan metrin kisan, mutta 200 metrillä hänen jalkansa kramppasi. 1980 Moskovan olympialaisissa hän saavutti vielä 200 metrillä pronssia. Hän kilpaili vielä 1984 Los Angelesin olympialaisissa, missä saavutti Jamaikan pikaviestijoukkueessa hopeaa.

Lähteet
-------

* Sports Heroes: Donald Quarrie (englanniksi)
* Biography of Don Quarrie (Arkistoitu – Internet Archive) (englanniksi)

  

Miesten 200 metrin juoksun olympiavoittajat

|  |
| --- |
| 1900: John Walter Tewksbury |
1904: Archie Hahn |
1908: Bobby Kerr |
1912: Ralph Craig |
1920: Allen Woodring |
1924: Jackson Scholz |
1928: Percy Williams |
1932: Eddie Tolan |
1936: Jesse Owens |
1948: Mel Patton |
1952: Andy Stanfield |
1956: Bobby Joe Morrow |
1960: Livio Berruti |
1964: Henry Carr |
1968: Tommie Smith |
1972: Valeri Borzov  |
1976: Don Quarrie |
1980: Pietro Mennea |
1984: Carl Lewis |
1988: Joe DeLoach |
1992: Mike Marsh |
1996: Michael Johnson |
2000: Konstantinos Kenteris |
2004: Shawn Crawford |
2008: Usain Bolt |
2012: Usain Bolt |
2016: Usain Bolt |
2020: Andre De Grasse |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* World Athletics

 |

 |
Chachi Gonzales vuonna 2012.
**Olivia Irene "Chachi" Hildén** (o.s. **Gonzales**) (s. 23. tammikuuta 1996 Houston, Texas, Yhdysvallat) on yhdysvaltalainen tanssija, koreografi ja näyttelijä. Hän kuului I.aM.mE-nimiseen katutanssiryhmään, joka valittiin voittajaksi *America’s Best Dance Crew* -sarjan kuudennella tuotantokaudella vuonna 2011. Sen jälkeen hän on toiminut tanssin opettajana eri puolilla maailmaa. Vuonna 2012 Gonzales palkittiin teini-ikäisten sarjassa vuoden koreografina World of Dance -palkintogaalassa. Hän on esiintynyt muun muassa Adam Irigoyenin ja Meghan Trainorin musiikkivideoilla. 

Gonzalesin YouTube-kanavalla ja Instagram-sivulla on yli 1,6 miljoonaa seuraajaa kummallakin. Vuonna 2018 hän oli mukana Rabbit Filmsin tuottamassa *Huippujengi*-sarjan yhdysvaltalaisessa versiossa *Ultimate Expedition*. Elokuussa 2018 Gonzales kihlautui Rabbit Filmsin toiminnasta Yhdysvalloissa vastaavan Jukka Hildénin kanssa. Syyskuussa 2019 he avioituivat Suomessa. Jukka ja Chachi saivat ensimmäisen yhteisen lapsensa marraskuussa 2019 ja toisen heinäkuussa 2021.

Lähteet
-------

1. ↑  Chachi Gonzales Biography *IMDb*. Viitattu 13.2.2018. (englanniksi)*tarvitaan parempi lähde*
2. ↑
3. ↑
4. ↑  Ultimate Expedition *IMDb*. Viitattu 13.2.2018. (englanniksi)
5. ↑  IS: Jukka Hildén kihloihin – Parilla on 16 vuotta ikäeroa *Ilkka*.  15.8.2018. Viitattu 16.8.2018.
6. ↑  Toista lastaan odottava Chachi Hildén julkaisi upean kuvan pyöristyneestä vatsastaan – ylistää vuolaasti Jukka-puolisoaan *www.iltalehti.fi*. Viitattu 24.1.2021.
7. ↑  Hakulinen, Juulia: Jukka ja Chachi Hildén julkaisivat ensimmäiset kuvat uudesta pienokaisestaan: kuvateksti paljastaa tytön kauniin nimen *Ilta-Sanomat*.  21.7.2021. Viitattu 22.7.2021.

Aiheesta muualla
----------------

* Chachi Gonzales Internet Movie Databasessa. (englanniksi)
**Virtual Villagers** on sarja simulaatiopelejä, joissa pelaajan tavoitteena on rakentaa Isola-nimiselle saarelle kylä, ratkaista ongelmia ja auttaa kyläläisiä selviytymään. Sarjaan kuuluu viisi peliä, jotka on luonut Last Day Of Work. Sarjan ensimmäinen peli julkaistiin tietokoneelle pelattaviksi heinäkuussa 2006 ja viimeinen joulukuussa 2010. Vuonna 2009 sarjan toinen ja kolmas osa julkaistiin myös iPhonelle ja iPod touchille pelattaviksi. Vuonna 2010 sarjan toinen osa julkaistiin iPadille.

Virtual Villagers: A New Home
-----------------------------

Virtual Villagers: A New Home on sarjan ensimmäinen peli, joka julkaistiin Windowsille ja Macille 18. heinäkuuta 2006. Pelin aluksi joukko ihmisiä löytää Isola-nimisen saaren, jolle he päättävät jäädä asumaan.

Virtual Villagers 2: The Lost Children
--------------------------------------

Sarjan toinen peli julkaistiin Windowsille ja Macille 14. helmikuuta 2007. Pelin aluksi mies ja nainen menevät luolaan, jota ei ole koskaan ennen tutkittu. Yhtäkkiä he putoavat vesiputoukseen ja päättyvät Isola-saaren toiselle puolelle. He näkevät nälkäisiä ja likaisia lapsia ja päättävät auttaa lapsia selviytymään.

Virtual Villagers 3: The Secret City
------------------------------------

Sarjan kolmas peli julkaistiin 14. toukokuuta 2008. Kyläläiset lähtevät merelle tutkimaan Isola-saaren toista puolta. He joutuvat myrskyyn, jonka aikana laine heittää heidät saaren toiselle puolelle. He huomaavat, että paikka oli kerran asustettu ja päättävät jäädä sinne.

Virtual Villagers 4: The Tree Of Life
-------------------------------------

Neljäs peli jukaistiin 22. helmikuuta 2010. Kyläläiset lähtevät tutkimaan Isola-saarta, mutta samalla he eksyvät. He löytävät Elämän Puun, joka on melkein kuollut. Kyläläiset päättävät auttaa Elämän Puuta ja jäävät asumaan sen läheisyyteen.

Virtual Villagers 5: New Believers
----------------------------------

Viides peli julkaistiin 29. joulukuuta 2010. Pelin aluksi eräs tyttö menee metsään ja löytää oudon maskin. Hän kertoo maskista muille ja kaikki alkavat ihmetellä sitä. Sen jälkeen oudot kyläläiset tulevat ja nappaavat toiset, hyvät kyläläiset. Ihmiset huomaavat, että oudoilla ihmisillä on eri värisiä maskeja päällä. He saavat tietää, että oudot kyläläiset eivät usko heihin.*selvennä*

Lähteet
-------

1. 1 2 3 4 5 6  Last Day of Work®: News and Press Releases *www.virtualvillagers.com*. Viitattu 10.5.2023. (englanniksi)

Aiheesta muualla
----------------

* Pelin sivusto
**Yhdysvaltain rugby union -maajoukkue** edustaa Yhdysvaltoja rugby unionin maajoukkuekilpailuissa. Sitä hallinnoi vuonna 1975 perustettu *USA Rugby Eagles*.

Yhdysvallat voitti olympiakultaa 1920 ja 1924. Antwerpenissa 1920 sitä edusti kalifornialaisten collegejen amerikkalaisen jalkapallon pelaajista koottu joukkue, joka voitti turnauksen ainoassa ottelussa Ranskan pistein 8–0. Pariisissa 1924 Yhdysvallat voitti turnauksen muut joukkueet, Romanian 37–0 ja Ranskan 17–3.

Yhdysvallat on pelannut 1995 kisoja lukuun ottamatta kaikissa rugbyn MM-kilpailuissa, muttei ole selviytynyt kertaakaan alkulohkosta jatkoon. Se on voittanut kolme ottelua: Japanin vuosina 1987 ja 2003 sekä Venäjän 2011. Amerikan-mestaruuskilpailuissa Yhdysvallat on saavuttanut kultaa 2017 ja 2018, hopeaa 2016 sekä pronssia 2019. Pacific Nations Cupissa se oli kolmas 2019.

Yhdysvallat oli toukokuussa 2020 kansainvälisen rugbyliitto IRB:n rankingissa 16:nnella sijalla.

Lähteet
-------

1. 1 2  Rugby - United States *the-sports.org*. Viitattu 10.5.2020. (englanniksi)
2. ↑  Rugby at the 1920 Antwerpen Summer Games: Men's Rugby *sports-reference.com*.  Arkistoitu 4.12.2014. Viitattu 29.9.2015. (englanniksi)
3. ↑  Rugby at the 1924 Paris Summer Games: Men's Rugby *sports-reference.com*.  Arkistoitu 10.11.2012. Viitattu 29.9.2015. (englanniksi)
4. ↑  World Rankings *worldrugby.org*.  9.3.2020.  Arkistoitu 11.5.2016. Viitattu 10.5.2020. (englanniksi)
*Tämä artikkeli kertoo kanadalaisesta jääkiekkoilijasta. Chad Ochocinco (aik. Johnson) on yhdysvaltalainen amerikkalaisen jalkapallon pelaaja.*

**Chad Johnson** (s. 10. kesäkuuta 1986 Calgary, Alberta, Kanada) on kanadalainen uransa päättänyt jääkiekkomaalivahti.

Ura
---

Johnson lähti kaudeksi 2005–2006 Albertan paikallisesta juniorisarjasta University of Alaska Fairbanksin joukkueeseen. Kesällä 2006 Pittsburgh Penguins varasi hänet viidennellä kierroksella 125. pelaajana Johnson pelasi yliopistosarjassa kevääseen 2009 saakka. Hänet valittiin viimeisellä kaudellaan 2008–2009 CCHA:n vuoden pelaajaksi ja tähdistökentälliseen.

Kesäkuussa 2009 Johnson kaupattiin New York Rangersiin vaihdossa viidennen kierroksen varausvuoroon. Hän siirtyi kaudeksi 2009–2010 Rangersin organisaatioon. Johnson pelasi kauden lähinnä farmissa, AHL-joukkue Hartford Wolf Packin riveissä. Hän sai kutsun ylös joulukuussa 2009, kun Rangers asetti luukkuvahtinsa Stephen Valiquetten siirtolistalle. Johnson debytoi NHL:ssä 30. joulukuuta 2009 Philadelphia Flyersiä vastaan. Hänet siirrettiin maalille, kun ykkösvahti Henrik Lundqvist vaihdettiin ensimmäisen erän jälkeen. Yhteensä Johnson pelasi kauden aikana viisi NHL-ottelua.

Kauden 2010–2011 Johnson pelasi lähes kokonaan AHL-joukkue Connecticut Whalessa. Hän pelasi myös yhden NHL-ottelun. Seuraavalla kaudella Johnson pelasi Whalessa 49 ottelua ja siirtyi kesällä 2012 Phoenix Coyotesiin. Heinäkuussa 2013 Johnson solmi yksivuotisen sopimuksen Boston Bruinsin kanssa.

Maajoukkue
----------

Johnson oli Kanadan kakkosmaalivahti Chris Masonille miesten MM-kilpailuissa 2010. Hän pelasi kisoissa kolmessa ottelussa 96.4% varmuudella. Johnson debytoi A-maajoukkueessa 10. toukokuuta 2010, kun hänet vaihdettiin maalille toisen erän jälkeen alkulohkon ottelussa Latviaa vastaan. Kanada voitti Latvian 1-6. Johnson edusti Kanadaa myös jääkiekon MM-kilpailuissa vuonna 2017.

Lähteet
-------

* Chad Johnson The Internet Hockey Databasessa (englanniksi)
* Chad Johnson Legends of Hockey -sivustolla (englanniksi)
* Chad Johnson *Elite Prospects*. Everysport Media Group AB.  (englanniksi)

### Viitteet

1. ↑  Coyotes Sign Johnson to One-Year Contract *PhoenixCoyotes.com*.  1.7.2012. Phoenix Coyotes. Viitattu 2.7.2012. (englanniksi)
2. ↑  The Signing of Iginla Highlights B's Transactions on 7/5  5.7.2013. Boston Bruins. Viitattu 2.4.2014. (englanniksi)

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish

Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (**C**)  |
29 MacKinnon |
30 Johnson |
31 Pickard |
44 Vlasic (**A**) |
53 Skinner |
55 Scheifele |
71 Killorn |
90 O’Reilly (**A**) |
Valmentaja Cooper
**Barck** on Ruotsin ritarihuoneeseen kirjoitettu vapaaherrallinen aatelissuku numero 162 ja kreivillinen suku numero 81. Laurentius Petri Ferneboensis (1601–1673) toimi Vesteråsin koulun rehtorina sekä lukion lehtorina ja Söderbärken seurakunnan kirkkoherrana. Hänen poikansa Samuel Larsson Barck (1662–1743) toimi kuninkaallisen kanslian sihteerinä, leskikuningatar Hedvig Eleonooran hovineuvoksena sekä valtiosihteerinä. Hänet korotettiin kreiviksi vuonna 1731, mutta sai eron Arvid Hornin puoluelaisena kaikista tehtävistään vuonna 1739. Carl Gustaf Barck (1708–1791) kohosi everstiksi ja osallistui sotaan Suomessa vuonna 1741 ja Nils Anton Augustin Barck (1760–1822) nimitettiin lähettilääksi Puolan 1792 ja Wismarin kuvernööriksi 1799.

Lähteet
-------

* Anrep, G.: *Svenska Adelns Ättar-taflot*. Osa 1. Stockholm: P.A.Norstedt & Söner, 1858. (ruotsiksi)
* *Tietosanakirja*. Ensimmäinen osa. Helsinki: Tietosanakirja-osakeyhtiö, 1909.

### Viitteet

1. ↑  Tietosanakirja, palsta 859
2. ↑  Anrep, s. 121
Frederiksdalin kartano Virumissa
**Virum** on Kööpenhaminan esikaupunki Lyngby-Taarbækin kunnassa Tanskassa. Se sijaitsee lähellä Kongens Lyngbyä. Virumin rajana on toisella puolella Furesø-järvi, toisella Kongevej. Virum Torv -torin ja Geels Plads -aukion ympärillä on kaupungin keskusta, missä on useita kauppoja. Torin ja aukion välissä on paikallisjunan asema.

Historia
--------

Vanhin tunnettu maininta Virumista on paavin vuonna 1186 lähettämässä kirjeessä. Nimi *Virum* on johdettu sanasta *"vigirum"*, joka merkitsee: *"avoin paikka, jota on helppo puolustaa"*.

Ennen lähiön rakentamista Virumin paikalla sijainneen maalaiskylän iäksi uskotaan jopa 5000 vuotta. Alueen vanhimmat löydökset, jotka on tehty nykyisen Geels Skov -metsän kohdalta, ovat peräisin ajanlaskumme alun vaiheilta. Ajalta, kun Virum oli vielä kylä, on säilynyt useita rakennuksia kuten vuosina 1744–45 Tanskan silloisen ulkoministerin Johan Sigismund Schulinin kesäasunnoksi valmistunut Frederikdal Slot -kartanon päärakennus, joka vielä nykyäänkin on Schulinin suvun omistuksessa.

Lähiönä
-------

Vaikka seudulle rakennettiin rautatie jo vuonna 1864, eivät junat pysähtyneet maaseudulla. Vasta kun paikallisjunalinja ulotettiin Sorgenfrin ja Virumin asemille, alkoi Virum toden teolla kasvaa kööpenhaminalaisten muuttaessa pois pääkaupungista.

Urheilu
-------

Virumin urheilutoiminta on varsin vireätä. Siellä toimii muiden muassa Tanskan menestyksekkäin pöytätennisseura VSBTK, koripalloseura Virum BBK, jonka naisjoukkue pelaa maan ylimmällä sarjatasolla, ja käsipalloseura VSH 2002, jonka edeltäjä Virum-Sorgenfri Håndboldklub voitti kahdesti Tanskan-mestaruuden.

Lähteet
-------

* Mikkel Willum Smith Pedersen og Christian Vesterager: Det gamle Virum - fra landsby til soveby. Opintoprojekti vuodelta 2002. (tanskaksi)
* Mølleådalen 2: Fiskebæk til Lyngby. Esite Kööpenhaminan läänistä ja Mølleådalenista. (tanskaksi)
**Surianaceae** on pieni kasviheimo, joka kuuluu koppisiemenisten Fabales-lahkoon eli samaan lahkoon, johon kuuluvat myös muun muassa hernekasvit (Fabaceae).

Tuntomerkit
-----------

Heimon kasvit ovat puuvartisia kasveja, joissa on kivisoluja. Lehdet sijaitsevat spiraalimaisesti tai kahdessa rivissä ja ovat tavallisesti korvakkeellisia ja yksinkertaisia. Kukinto on viuhkomainen ja sijaitsee tavallisesti varren haaran päässä. Kukkaperät ovat nivelikkäitä, ja kukissa on toisinaan tyvestään yhteen kasvanut verhiö ja tavallisesti teriö, joka on kierteinen ja toisinaan lyhytkyntinen. Hetiö on tavallisesti obdiplostemoninen (kahtena kiehkurana, ulkokiehkuran heteet kohdakkain terälehtien kanssa). Kukassa ei ole mesiäistä, mutta suvussa *Recchia* on mettä erittävä gynofori (sikiäimen kannatin). Sikiäin koostuu yhdestä viiteen erillisestä emilehdestä, joissa kussakin on tyveen kiinnittyvä eli gynobaasinen vartalo; luotit ovat nuijamaisia tai pallomaisia. Siemenaiheet ovat liman ympäröimiä ja yksikalvoisia, ja niitä on kussakin emissä 1–5. Hedelmä on verhiön suojaama marja, luumarja tai pähkinä; hedelmäseinässä on kivisoluja. Siemenessä ei ole endospermiä ja alkio on käyrä tai poimuttunut.

Levinneisyys
------------

Heimo kasvaa pääasiassa Australiassa, mutta *Recchia* on meksikolainen. *Suriana maritima* kasvaa kaikkialla tropiikin rannikoilla.

Luokittelu
----------

Heimossa on viiteen sukuun kuuluvat kahdeksan lajia. Lähin sukulaisheimo on linnunruohokasvit (Polygalaceae). Cronquist (1981) vei heimon suvut kvassiakasveihin (Simaroubaceae), joita hän piti Rosales-lahkoon kuuluvina (nyt lahkossa Sapindales). Takhtajan (1997) taas sisällytti ne omana heimonaan lahkoon Rutales (nykyään Sapindales).

### Suvut

Surianaceae-heimon suvut ovat:

* *Cadellia* F.Muell.
* *Guilfoylia* F.Muell.
* *Recchia* Moc. & Sesse ex DC. (synonyymi: *Rigiostachys* Planch.)
* *Stylobasium* Desf.
* *Suriana* L.

Lähteet
-------

* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. .

### Viitteet

1. 1 2 3  Stevens 2001–, Viitattu 5.1.2015.
2. ↑  List of Genera in Surianaceae.

Aiheesta muualla
----------------

* Flora of China:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131362
* Wikispecies: Surianaceae
* APNI: 54628
* ATRF: Surianaceae
* CoL: GTJ
* EoL: 4397
* EPPO: 1SURF
* FloraBase: 22833
* FoC: 20299
* Fossilworks: 55678
* GBIF: 6665
* GRIN: 1085
* iNaturalist: 71636
* IPNI: 77126614-1
* IRMNG: 113613
* ITIS: 500082
* NCBI: 27046
* NZOR: 3e46807c-f7af-445c-ad7e-4aa888f0ab29
* Open Tree of Life: 107001
* POWO: urn:lsid:ipni.org:names:77126614-1
* Tropicos: 42000180
* Watson & Dallwitz: surianac
* WFO: wfo-7000000592
* WoRMS: 414897

 |

 |
Bombay Jayashri
**Bombay Jayashri Ramnath** on intialainen karnaattisen musiikin laulaja.

Jayashri syntyi Kolkatassa musikaaliseen sukuun. Hänen vanhempansa ovat Seethalakshmy ja N. N. Subramaniam, joista molemmat ovat sekä esiintyjiä että musiikinopettajia. Hän saikin varhaisimman musiikkikasvatuksensa vanhemmiltaan. Mumbaihin muutettuaan hän jatkoi musiikkiopintojaan Pandit Mahavir Jaipurwalen, T. R. Balamanin ja Ajay Pohankarin johdolla; hän sai siellä opetusta myös bharatanatyamtanssissa Mahalingam Pillailta ja Kalyanasundaram Pillailta. Vuonna 1989 Jayashri muutti Chennaihin karnaattisen musiikin edistyneitä opintoja varten. Hän sai siellä opetusta viulisti Lalgudi Jayaramanilta ja opiskeli lisäksi veenansoittoa.

Jayashrin esiintymispaikkoja Intiassa ovat olleet muiden muassa Rashtrapati Bhavan ja Kansallinen esittävien taiteiden keskus. Ulkomailla hän on esiintynyt esimerkiksi Sydneyn oopperatalossa sekä Carnegie Hallissa, jossa esiintyneistä karnaattisista muusikoista hän oli M. S. Subbulakshmin jälkeen toinen. Jayashrin kansainvälisiä yhteistyökumppaneita ovat olleet muiden muassa Hisham Abbas ja Eero Hämeenniemi. Vuonna 2008 laulaja esiintyi ensimmäisessä karnaattisesta musiikista tehdyssä elokuvassa (*Margazhi Raagam*).

Jayashri on tehnyt musiikkia musikaaleja, elokuvia, näyttämöesityksiä ja omia albumeitaan varten. Hän kirjoitti ja esitti *Piin elämä* -elokuvaa varten laulun "Pi's Lullaby", jolla sai vuonna 2012 Oscar-ehdokkuuden. Opetustyötä Jayashri on tehnyt Sangeet Natak Akademissa ja Goan yliopistossa. Lasten opetusta varten hän perusti vuonna 2014 Hitham-säätiön. Hän myös perusti T. M. Krishnan ja Youth Association for Classical Musicin kanssa vuosittaisen, kerrallaan viikon kestävän Svanubhava-tapahtuman Chennaissa. Hän on ollut mukana kirjoittamassa kahta kirjaa: *Professor Sambamoorthy: The Visionary Musicologist* (muut kirjoittajat T. M. Krishna, Sanjay Subrahmanyam) ja *Voices Within* (muut kirjoittajat T. M. Krishna, Mythili Chandrasekar).

Lähteet
-------

1. 1 2 3  Bombay Jayashri Bombay Jayashri


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Surgujan piirikunta** on yksi Keski-Intiassa sijaitsevan Chhattisgarhin osavaltion piirikunnista. Vuoden 2011 väestönlaskennassa sen asukasluku oli 2 359 886 henkeä. Piirikunnan hallinnollisena keskuksena toimii Ambikapurin kaupunki. Surgujalla on hindulaisille uskonnollista merkitystä, sillä monet Ramayanan tapahtumat sijoittuvat Surgujan alueelle. Alueella asuvien pando- ja korwa-heimojen perimätieto juontaa kummankin adivasiheimon historian Mahabharataan. Pandot uskovat olevansa Pandava- ja korwat Kaurava-sukujen jälkeläisiä.

Piirikunnan väestön keskuudessa yleisin uskonto on hindulaisuus, jota tunnustaa noin 90 prosenttia asukkaista. Kristittyjä Surgujassa asuu neljä prosenttia ja muslimeita kolme prosenttia. Surguja on erittäin maatalousvaltainen piirikunta, sillä sen väestöstä vain kymmenen prosenttia asuu kaupungeissa. Lukutaitoisten osuus väestöstä on 60 prosenttia.

Lähteet
-------

1. 1 2  Surguja District : Census 2011-2020 data *census2011.co.in*. Viitattu 31.5.2020.
2. ↑  History *surguja.gov.in*. Viitattu 31.5.2020.
**Fanconi–Bickelin oireyhtymä** on glykogeenin varastoitumissairauksiin kuuluva aineenvaihduntahäiriö, jota aiheuttavat mutaatiot GLUT2-proteiinia tuottavassa *SLC2A2*-geenissä. Oireyhtymälle luonteenomaisia ovat glykogeenikertymät maksassa ja munuaisissa. Tästä seurauksina ovat munuaisten tubulusten vaikea toimintahäiriö sekä glukoosi- ja galaktoosimetabolismien heikentyminen. Fanconi–Bickelin oireyhtymän periytymistapa on autosomaalinen ja peittyvä.

Fanconi–Bickelin oireyhtymän oireet alkavat ensimmäisinä elinkuukausina rajoittuneena pituuskasvuna, polyuriana ja normo- tai hypokaleemisena metabolisena asidoosina. Paastoarvoissa on mitattavissa hypoglykemia ja ruokinnan jälkeen hyperglykemia. Vaikea proksimaalisen tubuluksen toimintahäiriö johtaa metaboliseen asidoosiin, hypokalemiaan, hypofosfatemiaan ja riisitautiin. Varhaislapsuudessa on todettavissa kasvun heikkous ja vatsan turvotusta aiheuttava hepatosplenomegalia. Yleistynyt osteoporoosi voi aiheuttaa murtumia varhain. Murrosikä saattaa viivästyä. Osalla potilaista rasvan jakautuminen kehossa on poikkeavaa.

Fanconi–Bickelin oireyhtymän epäily voi herätä oirekuvan pohjalta, riisitaudin paljastavista radiologisista löydöksistä sekä munuaisten proksimaaliselle tubulaariselle toimintahäiriölle luonteenomaisista laboratoriotuloksista. Niätä ovat massiivinen glukosuria, proteinuria, fosfaturia, hypofosfatemia, aminoasiduria ja hypourikemia. Useita tapauksia on kuitenkin havaittu seulomalla vastasyntyneiden galaktoositasoja. Muita laboratoriolöydöksiä voivat olla paastohypoglykemia, ketonuria ja hyperkolesterolemia. Potilailla esiintyy myös seerumista osoitettavissa oleva kohonnut biotinidaasiaktiivisuus. Koepalalla voidaan todeta maksan rasvoittuminen sekä glykogeenien kertyminen maksasoluihin ja munuaisten proksimaalisten tubulusten soluihin. Varmuus diagnoosista saadaan todentamalla taudinaiheuttajamutaatio *SLC2A2*-geenistä. Erotusdiagnostisesti merkityksellisin tila on von Gierken tauti. Diagnosointi ennen potilaan syntymää on mahdollista niissä perheissä, joissa *SLC2A2*:n mutaatio on jo aiemmin tunnistettu.

Fanconi–Bickelin oireyhtymän hoidossa tärkeää on virtsanerityksessä tubulaarisen toimintahäiriön seurauksena menetettyjen veden ja elektrolyyttien korvaaminen. Yöaikainen ruokinta voi olla vauvaiässä välttämätöntä hypoglykemian ehkäisemiseksi. Fanconi–Bickelin oireyhtymän hoitoon soveltuva ruokavalio on samankaltainen kuin diabeetikoille suositeltava, mutta lisäksi galaktoosin saantia on rajoitettava. Pääasialliseksi hiilihydraattien lähteeksi soveltuu fruktoosi. Fanconi–Bickelin oireyhtymän pitkäaikaisennuste on jäänyt tuntemattomaksi. Myös esiintyvyys on tuntematon; lääketieteellisessä kirjallisuudessa on kuvattu alle 200 tapausta.

Lähteet
-------

1. 1 2 3 4  Fanconi Bickel syndrome Orphanet, viitattu 26.7.2023
**Virtual On: Cyber Troopers** (myös **Cyber Troopers Virtual-On**, jap. Dennou Senki Virtual-On, *電脳戦機バーチャロン*, sekä **Virtual On: Operation Moongate**) on Sega AM3-ryhmän kehittämä ja Segan julkaisema taistelupeli, joka on julkaistu vuonna 1995 Sega Model 2 -kolikkopelilaitteistolle.

Pelissä ohjataan yhtä kahdeksasta erilaisesta virtuaalisesta robotista, joiden eri aseilla yritetään voittaa tietokoneen tai toisen ihmispelaajan ohjaama robotti kaksintaistelussa erilaisilla areenoilla.

Virtual Onin erikoisuus on kaksi joystick-mallista peliohjainta, joiden eri yhdistelmillä ohjataan robotin liikkeitä, kuten kääntymistä ja hyppimistä, ja joiden liipasimilla käytetään aseita. 

Pelistä julkaistiin käännös Sega Saturnille vuonna 1996. Käännöstä pidettiin ilmestyessään uskollisena kolikkopelille, mutta peliä kritisoitiin liian yksinkertaisena kotikonsoleille.  Virtual Onia varten julkaistiin myös kolikkopelin kaltainen kahden joystickin ohjain, mutta peliä pystyi pelaamaan tavallisellakin ohjaimella. Myöhemmin Amerikassa julkaistiin **Virtual On: NetLink Edition**, jossa oli mahdollista pelata Internetissä Saturnin NetLink-modeemin avulla. Myös Windows 95-käännös julkaistiin vuonna 1997.

Lähteet
-------

1. ↑  Cyber Troopers Virtual-On Sega Retro. Viitattu 19.2.2019.
2. ↑   (Arkistoitu – Internet Archive)
3. ↑   (Arkistoitu – Internet Archive)

Aiheesta muualla
----------------

* *Virtual On: Cyber Troopers* MobyGamesissa (englanniksi)
* *Virtual On: Cyber Troopers* Killer List of Videogamesissä (englanniksi)
* *Virtual On: Cyber Troopers* Arcade History -sivustolla (englanniksi)